**STRATEGIJA ZELENE URBANE OBNOVE OPĆINE SV. LOVREČ 2024.- 2030. G.**

U sklopu Poziva iz Nacionalnog plana oporavka i otpornosti „Izrada strategija zelene urbane  
obnove“ NPOO.C6.1.R5.01, Općini Sveti Lovreč iz Mehanizma za oporavak i otpornost  
dodijeljena su bespovratna sredstva za realizaciju projekta „STRATEGIJA ZELENE  
URBANE OBNOVE OPĆINE SVETI LOVREČ 2024. - 2030. g.“

UKUPNI PRIHVATLJIVI TROŠKOVI PROJEKTA: 31.487,70 eura

RAZDOBLJE PROVEDBE PROJEKTA: od 1. rujna 2024. godine do 30. svibnja 2025.godine

SAŽETAK PROJEKTA:

Projekt Izrada strategija zelene urbane obnove Općine Sveti Lovreč 2024. – 2030.g. provodi  
se u okviru Nacionalnog plana oporavka i otpornosti 2021-2026. Strategija se odnosi na  
cijelo područje Općine Sveti Lovreč. Izrada strategije stvorit će strateške okvire za ubrzan  
gospodarski oporavak te digitalnu i zelenu transformaciju radi održivijeg razvoja i veće  
otpornosti općine i njenog gospodarstva na buduće krize.

Strategija se izrađuje u skladu sa Program razvoja zelene infrastrukture u urbanim područjima  
za razdoblje 2021. do 2030. godine (NN 147/21) pa se odnosi na razdoblje 2024. – 2030.g.  
Strategija će biti u skladu i sa Programom razvoja kružnog gospodarenja prostorom i  
zgradama za razdoblje 2021. do 2030. godine.

Strategija je akt strateškog planiranja od značaja za općinu, a koji se odnosi na ostvarenje  
ciljeva razvoja zelene infrastrukture, integraciju rješenja temeljenih na prirodi, unaprjeđenje  
kružnog gospodarenja prostorom i zgradama, ostvarenje ciljeva energetske učinkovitosti,  
prilagodbe klimatskim promjenama i jačanje otpornosti na rizike. Strategija će izvršiti analizu  
mogućnosti i potreba općine te će takve aktivnosti planirati u svom provedbenom programu,  
odnosno u mjerama koje će se utvrditi i koje će biti usklađene i doprinijeti će ciljevima  
definiranim Programom razvoja zelene infrastrukture u urbanim područjima za razdoblje  
2021. do 2030. godine i Programom razvoja kružnog gospodarenja prostorom i zgradama za  
razdoblje 2021. do 2030. godine.

• Izrada Strategija zelene urbane obnove

• Upravljanje projektom i administracija

• Promidžba i vidljivost projekta

Cilj i svrha projekta je kroz provedbu istoga provoditi projekte zelene i urbane obnove na  
području Općine Sveti Lovreč koji se financiraju bespovratnim EU i RH sredstvima kako bi  
se omogućilo gospodarski oporavak i održiv razvoj općine i svih njenih subjekata.

TIJELO NADLEŽNO ZA KOMPONENTU/INICJATIVU:

Ministarstvo prostornoga uređenja, graditeljstva i državne imovine

PROVEDBENO TIJELO:

Fond za zaštitu okoliša i energetsku učinkovitost

„Financira Europska unija - NextGenerationEU. Izneseni stavovi i mišljenja samo su autorova i ne održavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih“

